**Јавни позив**

**заинтересованима за обуку за добијање обавезног сертификата Б, за запослене код правних лица и/или предузетника која обављају делатност сакупљања супстанци које оштећују озонски омотач или флуорованих гасова (фреона) са ефектом стаклене баште из климатизационих система моторних возила.**

У оквиру активности увођења и извршења Националног плана за искључивање из употребе супстанци које оштећују озонски омотач, а у циљу спровођења сертификације сервисних механичара/ техничара из сектора климатизационих система моторних возила, у Техничкој школи „Нови Београд“ одржаће се једнодневна обука, у трајању од 5 сати, два часа теоријског предавања и три часа практичног рада, запослених код правних лица и/или предузетника која обављају делатност сакупљања супстанци које оштећују озонски омотач или флуорованих гасова са ефектом стаклене баште из климатизационих система одређених моторних возила.

Поступак за добијање Сертификата Б, за лица која обављају делатност сакупљања супстанци из климатизационих система одређених моторних возила које оштећују озонски омотач, састоји се од следећег:

1) похађање одговарајуће обуке у Техничкој школи „Нови Београд“ и добијање потврде о завршеној обуци

2) издавања сертификата од Министарства животне средине о којима се води службена евиденција у Министарству.

Ова обука као и сертификација су обавезне за сваког сервисера клима уређаја у моторним возилима, према законској регулативи а донирани су од стране Министарства под покровитељством УН / УНИДО пројекта. Молимо да потврде пошаљете путем мејла koordinator@tehnicka.edu.rs или на телефон 066 822 1012. Контакт особа из школе је Александар Стаменковић, координатор за образовање одраслих. **Бесплатне, дониране обуке ће се одржати 16.4.– 31.5.2022**, четвртком, петком, суботом и недељом, а према распореду и данима обележени жутом бојом, у табели испод.

**Првих 150 кандидата ће похађати бесплатне обуке, а након попуњавања свих места, школа ће организовати обуке по цени од 12.000,00 рсд по полазнику.** На сајту школе је објављена и пријава коју ће заинтересовани морати да попуне.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| април |  |  |  |  |  | 1 | 2 | 3 |
| *29.* | 4 | 5 | 6 | 7 | 8 | 9 | 10 |
| *30.* | 11 | 12 | 13 | 14 | 15\* | 16\* | 17\* |
| *31.* | 18\* | 19 | 20 | 21 | 22\* | 23\* | 24\* |
| *32.* | 25\* | 26 | 27 | 28 | 29 | 30 |  |
| мај |  |  |  |  |  |  |  | 1\* |
| *33.* | 2\* | 3 | 4 | 5 | 6 | 7 | 8 |
| *34.* | 9 | 10 | 11 | 12 | 13 | 14 | 15 |
| *35.* | 16 | 17 | 18 | 19 | 20 | 21 | 22 |
| *36.* | 23 | 24 | 25 | 26 | 27 | 28 | 29 |
| *37.* | 30 | 31 |  |  |  |  |  |

С поштовањем

Александар Стаменковић, координатор образовања одраслих